Diari Oficial de la Generalitat Valenciana


Sumari del DOGV 278, del 08-08-1985 (1985/804781)

REIAL DECRET 1055/1985, de 5 de juny, sobre ampliació de mitjans adscrits als serveis traspassats a la Comunitat Valenciana, en matèria de Protecció de Menors.
---------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1985/06/05/1055/dof/vci/html**

### Dades del document

Número de DOGV
:   278

Data del DOGV
:   08-08-1985

Secció del DOGV
:   DISPOSICIONS GENERALS

Número del document
:   1985/804781


Data del document
:   05-06-1985

Organisme emissor
:   Presidència del Govern

Tipus de document
:   Reial decret

Reial Decret 1055/1985, de 5 de juny, sobre ampliació de mitjans adscrits als serveis traspassats a la Comunitat Valenciana, en matèria de Protecció dne Menors.  
Per Reial Decret 1081/1984, de 29 de febrer, es traspassaren a la Comunitat Valenciana funcions i serveis de l'Administració de l'Estat en matèria de Protecció de Menors, així com els corresponents mitjans personals, materials i pressupostaris.  
El Reial Decret 4015/1982, de 29 de desembre, determina les normes i el procediment a què han d'ajustar-se les transferències de funcions i serveis de l'Estat a la Comunitat Valenciana.  
Segons que disposa el Reial Decret esmentat, que també regula el funcionament de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, aquesta Comissió, després de considerar la conveniència de complementar els mitjans personals i pressupostaris adscrits als serveis traspassats en matèria de Protecció de Menors, adoptà, en la reunió del dia 25 d'abril de 1985, l'acord pertinent, la virtualitat pràctica del qual exigeix de ser aprovat pel Govern mitjançant Reial Decret.  
En atenció d'aquests motius, en compliment del que disposa la disposició transitòria quarta de l'Estatut d'Autonomia de la Comunitat Valenciana, a proposta dels Ministres de Justícia i el d'Administració Territorial, i amb la deliberació prèvia del Consell de Ministres en la reunió del dia 5 de juny de 1985,  
DECRETE:  
Article 1r  
S'aprova l'acord de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, de data 25 d'abril, pel qual són ampliats els mitjans personals i pressupostaris adscrits als serveis traspassats a la Comunitat Valenciana en matèria de Protecció de Menors pel Reial Decret 1081/1984, de 29 de febrer.  
Article 2n  
En conseqüència, queden traspassats a la Comunitat Valenciana el personal i crèdits pressupostaris que figuren en les relacions número 1 i 2 adjuntes de l'annex d'aquest Reial Decret, en el termes i condicions que s'hi especifiquen.  
Article 3r  
Els traspassos a què fa referència aquest Reial Decret tindran efectivitat a partir del dia 1 de gener de 1985.  
Article 4t  
Els crèdits pressupostaris determinats d'acord amb la relació 2.2 seran donats de baixa en els conceptes d'origen i transferits pel Ministeri d'Economia i Hisenda als conceptes habilitats en la Secció trenta-dos, destinats al finançament dels serveis assumits per les Comunitats Autònomes, una vegada enviats al Departament esmentat per part de l'Oficina Pressupostària del Ministeri de Justícia els certificats de retenció de crèdit, per tal de donar compliment al que disposa la Llei de Pressuposts Generals de l'Estat vigent.  
Article 5é  
Aquest Reial Decret entrarà en vigor el dia de la seua publicació en el Boletín Oficial del Estado.  
A Madrid, el 5 de juny de 1985.  
JOAN CARLES R.  
El Ministre de la Presidència,   
JAVIER MOSCOSO DEL PRADO Y MUÑOZ  
ANNEX  
La Sra. Blanca Blanquer i Prats i la Sra. Concepción Tobarra Sánchez, Secretàries de la Comissió Mixta prevista en la disposició transitòria quarta de l'Estatut d'autonomia de la Comunitat Valenciana,  
CERTIFIQUEN:  
Que en el Ple de la Comissió Mixta celebrada el dia 25 d'abril de 1985 fou adoptat l'acord sobre ampliació de mitjans personals i pressupostaris adscrits als serveis traspassats a la Comunitat Valenciana en matèria Protecció de Menors, pel Reial Decret 1081/1984, de 29 de febrer, en els termes que tot seguit s'indiquen:  
A) Normes constitucionals, estatutàries i legals en què s'empara l'ampliació de mitjans  
La Constitució, en l'article 148.1.20, estableix que les Comunitats Autònomes podran assumir competències en matèria d'assistència social, i en l'article 149.1.6.é i 8.é, es reserva l'Estat la competència exclusiva sobre la legislació penal, penitenciària i civil.  
L'Estatut d'autonomia de la Comunitat Valenciana estableix, en l'article 31.27 que correspon la Comunitat Valenciana la competència exclusiva en matèria d'institucions públiques de protecció i ajuda de menors inclosa la creació de centres de protecció, reinserció i rehabilitació.  
Sobre la base d'aquestes previsions constitucionals i estatutàries, cal efectuar una ampliació dels mitjans personals i pressupostaris adscrits als serveis traspassats a la Comunitat Valenciana pel Reial Decret 1081/1984, de 29 de febrer.  
B) Mitjans personals que s'amplien  
1. Són ampliats els mitjans personals adscrits als serveis traspassats a la Comunitat Valenciana, segons el Reial Decret 1081/1984, de 29 de febrer, amb el traspàs del personal que nominalment es referència en la relació adjunta número 1.  
2. El personal esmentat passarà a dependre de la Comunitat Valenciana en els termes legalment previstos per l'Estatut d'autonomia i d'altres normes en cada cas aplicables i en les mateixes circumstàncies que s'especifiquen en la relació adjunta número 1.  
3. Pel Consell Superior de Protecció de Menors, i en el seu cas per la Subsecretaria del Ministre de Justícia, es notificarà als interessats el traspàs i la nova situació administrativa tan bon punt el Govern aprove aquest acord mitjançant Reial Decret. També es trametrà als òrgans competents de la Comunitat Autònoma una còpia certificada de tots els expedients d'aquest personal traspassat, així com els certificats d'havers referits a quantitats acreditades durant 1984, procedint l'Administració de l'Estat a modificar les plantilles orgàniques i pressupostàries en funció dels traspassos efectuats.  
C) Llocs de treball vacants que s'hi traspassen  
Els llocs de treball vacants que s'hi traspassen són els que es detallen en la relació adjunta número 1, amb indicació de la seua categoria i dotació pressupostària corresponent.  
D) Valoració definitiva de les càrregues financeres corresponents a l'ampliació de mitjans  
1. El cost efectiu que, segons la liquidació del pressupost de despeses per a 1984, correspon a l'ampliació de mitjans adscrits als serveis traspassats a la Comunitat Autònoma, s'eleva amb caràcter definitiu a 115.015,6 milers de pessetes, segons detall que figura en la relació 2.1.  
2. EL finançament, en pessetes de 1985, que correspon al cost efectiu anual de l'ampliació de mitjans es detalla en la relació 2.2.  
3. Transitòriament, fins que el cost efectiu es compute per a determinar el percentatge de participació de la Comunitat Autònoma en els ingressos de l'Estat, l'esmentat cost es finançarà mitjançant la consolidació en la Secció 32 dels Pressuposts Generals de l'Estat, dels crèdits relatius als diferents components del cost efectiu, pels imports que s'hi indiquen susceptibles d'actualització pels mecanismes generals previstos en cada Llei de Pressupost:  
 Crèdits en pessetes  
 de 1985 Milers  
a) Costos bruts:  
Despeses de personal. 122.491,6  
Despeses de funcionament. -  
Inversions per a conservació, millora i substitució.  
   
 Total 122.491,6  
b) A deduir:  
Recaptació anual per taxes i altres ingressos -  
Finançament net 122.491,6  
Les possibles diferències que es produesquen durant el període transitori, a què es refereix el paràgraf anterior, respecte al finançament dels serveis transferits, seran objecte de regularització al tancament de cada exercici econòmic mitjançant la presentació dels comptes i estats justificatius corresponents davant una Comissió de Liquidació, que es constituirà en el Ministeri d'Economia i Hisenda.  
E) Data d'efectivitat de l'ampliació de mitjans.  
El traspàs del personal, així com dels crèdits pressupostaris corresponents a l'ampliació, als quals fa referència aquest Acord tindrà efectivitat a partir del dia 1 de gener de 1985.  
I perquè així conste, expedim aquest certificat a Madrid a 25 d'abril de 1985.- Les Secretàries de La Comissió Mixta, Blanca Blanquer i Prats i Concepción Tobarra Sánchez.  
Veure imatge


Còpia Permalink ELI